OpenLLM-France/wikimedia huggingface dataset:
# Petrus Plancius

Petrus Plancius ((Dranouter, Flandes), 1552 – 1622), forma llatinitzada de Pieter Platevoit, fou un teòleg, cartògraf i astrònom, nascut a Flandes el 1552. Després d'establir-se a Amsterdam a partir de 1585 (després d'haver fugit de Brussel·les per temor a ser perseguit per la seva religió, quan aquesta ciutat va caure en mans d'Espanya), es va interessar per la navegació i la cartografia, convertint-se més tard en el cartògraf oficial de la Companyia Holandesa de les Índies Orientals, per a la qual va produir sobre 100 mapes i cartes de navegació.
Amb ocasió de la primera expedició holandesa cap a les Índies Orientals el 1595, Plancius va demanar al navegant neerlandès Pieter Dirkszoon Keyser, pilot de la Hollandia, que portés a terme observacions astronòmiques, amb el propòsit de crear diverses constel·lacions que omplissin els espais fins llavors buits a la zona meridional de la volta celeste. Keyser va morir durant l'expedició, però les seves observacions van ser lliurades a Plancius pel seu assistent, Frederick de Houtman. Aquestes dotze constel·lacions van ser incorporades en un nou panisferi preparat per Plancius l'any 1598 i a l'obra Uranometria, de Johann Bayer, en 1603.
El mateix Plancius va ser creador de diverses constel·lacions addicionals, només tres de les quals sobreviuen avui dia. Aquestes són: Columba (proposta en 1592, Camelopardalis i Monoceros (ambdues propostes en 1613).

## Cartògraf

Va ser un dels fundadors de la Companyia Holandesa de les Índies Orientals per a la qual va realitzar més de 100 mapes i cartes de navegació. Va arribar a ser el cartògraf oficial de la companyia.
El 1592 va publicar el seu més conegut mapa, el mapa del món titulat Nova et exacta Terrarum Tabula Geographica et hydrographica . A part dels mapes, va publicar diaris i guies de navegació i desenvolupar un nou mètode per determinar la longitud. També va introduir la projecció de Mercator en els mapes de navegació.
Plancius va ser amic de Henry Hudson, navegant anglès molt conegut per les seves exploracions al Nou Món i la seva recerca d'un pas cap a l'Oceà Pacífic a través del Pol Nord.

## Mapes

* Orbis Terrarum 1590
* Orbis Terrarum 1594
* Nova Francia .. Terra Nova 1592
* Insulae Moluccae 1592
# Vall de Seta

La vall de Seta és una sub-comarca de la comarca del Comtat. En la vall estan els municipis de Balones, Benimassot, Fageca, Famorca, Gorga, Quatretondeta i Tollos, i és una de les zones més poc poblades de les comarques Centrals del País Valencià, amb poc més de 700 habitants.
La vall està envoltada per les serres d'Almudaina, al nord; Serrella, al sud; i Alfaro a l'est. El riu de Seta, afluent del Serpis, travessa la vall.
A l'Edat Mitjana, abans de la Reconquesta, existia el municipi de Seta, que abraçava els actuals termes de Tollos, Fageca i Famorca. Vegeu també castell de Seta i Torre del Pla de la Casa.
# Universitat de Roskilde

La Universitat de Roskilde (RUC) és una universitat pública danesa fundada el 1972 i situada al barri de Trekroner a la part oriental de Roskilde. La institució concedeix títols de grau, màsters i doctorats en una gran varietat d'àmbits dins dels camps de les ciències socials, les humanitats i les ciències naturals.

## Història

La universitat es va fundar l'any 1972 i inicialment estava pensada com una alternativa a les universitats clàssiques daneses que havien estat escenari de diverses revoltes estudiantils a finals de la dècada del 1960. Els estudiants consideraven les universitats tradicionals antidemocràtiques i controlades pels professors i volien més influència i mètodes docents més innovadors.
A la dècada del 1970 la universitat era coneguda per la seva educació liberal en contraposició als cursos habituals impartits a les universitats de Copenhaguen i Aarhus. L'any 1972, aquestes idees educatives eren poc ortodoxes i controvertides, però les universitats tradicionals de Dinamarca han anat adoptant gran part dels procediments originals de la RUC, sobretot el concepte de treball per projectes en grup, que avui és un mètode acadèmic reconegut. Al remat, la RUC va portar a Dinamarca els conceptes anglosaxons d'interdisciplinarietat i límits més flexibles entre camps acadèmics.
La Universitat de Roskilde es regeix per un consell format per 9 membres: 5 membres reclutats fora de la universitat formen la majoria de la junta, 1 membre és designat pel personal científic, 1 membre és nomenat pel personal administratiu i 2 membres són designats pel estudiants universitaris. El rector és nomenat pel consell de la universitat. El rector al seu torn nomena els degans i els degans nomenen els caps de departament.

## Referències

* ↑ «The Danish Educational System». Arxivat de l'original el 2015-01-18. [Consulta: 18 gener 2015].
* ↑ «University Education in Denmark: A guide for foreign students and institutions of higher education». Arxivat de l'original el 2015-01-18.
* ↑ Den trykte udgave af Den Store Danske Encyklopædi - Danmarks Nationalleksikon. Gyldendal. (år 2000) 16. bind, siderne 324-325. ISBN 87-7789-034-5
* ↑ «The History of Roskilde University». Arxivat de l'original el 2013-12-13. [Consulta: 6 desembre 2013].
* ↑ «Roskilde Universitet - Bestyrelse». Arxivat de l'original el 2009-11-24. [Consulta: 20 novembre 2009].
# Deanolis

Deanolis és un gènere d'arnes de la família Crambidae.

## Taxonomia

* Deanolis iriocapna (Meyrick, 1938)
* Deanolis sublimbalis Snellen, 1899

## Referències

* ↑ «GlobIZ search». Global Information System on Pyraloidea. [Consulta: 5 abril 2019].
# Petra de Bruin

Petra de Bruin (Nieuwkoop, 22 de febrer de 1962) va una ciclista neerlandesa. Va combinar el ciclisme en pista amb la carretera. Del seu palmarès destaca el Campionat del Món en ruta de 1979 i una medalla de bronze al Campionat del món de persecució l'any següent.

## Palmarès en ruta

* 1979
** Campiona del món en ruta
* 1984
** Vencedora de 3 etapes al Tour de França
* 1985
** 1a a la Volta als Països Baixos i vencedora d'una etapa
** Vencedora d'una etapa al Tour de França
* 1989
** Vencedora d'una etapa al Postgiro

## Palmarès en pista

* 1985
** Campiona dels Països Baixos en Persecució
* 1987
** Campiona dels Països Baixos en Persecució
* 1988
** Campiona dels Països Baixos en Òmnium
* 1989
** Campiona dels Països Baixos en Persecució

## Enllaços externs

* Fitxa a cyclingarchives.com
* Fitxa a cyclebase.nl
* Fitxa a museociclismo.it
# Reserves naturals de l'Aïr i del Ténéré

Les Reserves naturals de l'Air i Ténéré són una regió del Níger classificada com a Patrimoni Mundial de la Humanitat per la UNESCO des del 1991.
La regió inclou, en particular, les muntanyes d'Aïr i part del desert del Ténéré. Es compon de dues àrees protegides, la Reserva Natural Nacional de l'Air i del Ténéré i Santuari dels Addax.

## Referències

* ↑ Centre, UNESCO World Heritage. «Air and Ténéré Natural Reserves» (en anglès). [Consulta: 25 febrer 2021].
# Morus rubra

Morus rubra, és una espècie de morera nativa de l'est dels Estats Units És una espècie comuna als Estats Units però amenaçada de desaparició al Canadà.
És un arbre caducifoli de 10-15 m d'alt, rarament 20 m. Les fulles són alternades i simples de 7-14 cm de llarg i 6-12 cm d'ample. El pecíol de la fulla exuda làtex si se'l trenca. Suporta fins -25 °C.
Poden ser dioiques o tenir els dos sexes a la mateixa planta (monoica).
El fruit és comestible dolç i de bon gust, compost de diverses drupes de 2-3 cm de llarg, de color porpra fosc quan està madur.

## Conservació

Aquesta espècie està amenaçada per la hubridació amb la morera blanca (M. alba), introduïda des d'Àsia.

## Usos

Les tribus natives americanes powhatan ja se'n menjaven el fruit.

## Referències

* ↑ Flora of North America: Morus rubra
* ↑ Ambrose, J. D., & Kirk, D. (2004). National Recovery Strategy for Red Mulberry (Morus rubra L.). Ontario Ministry of Natural Resources, Guelph, Ontario, Canada
* ↑ Farrar, J.L. (1995). Trees in Canada. Fitzhenry and Whiteside/Canadian Forest Service, Markham, Ontario.
* ↑ «Trees of Alabama and the Southeast: Red Mulberry, Morus rubra, Moraceae.». Arxivat de l'original el 2010-08-01. [Consulta: 21 setembre 2010].
* ↑ Dave's Garden. PlantFiles: Red Mulberry Tree, Morus rubra
* ↑ Burgess, K. S., Morgan, M., Deverno, L., & Husband, B. C. (2005). Asymmetrical introgression between two Morus species (M. alba, M. rubra) that differ in abundance. Molec. Ecol. 14: 3471–3483 pdf file Arxivat 2008-02-21 at Archive-It

## Enllaços externs

* Interactive Distribution Map of Morus rubra Arxivat 2018-12-14 a Wayback Machine.
# Waldemar Fiúme

Waldemar Fiúme (São Paulo, 12 d'octubre de 1922 - São Paulo, 6 de novembre de 1996) fou un futbolista brasiler de la dècada de 1940.
Fou un dels grans ídols del Palmeiras durant les dècades de 1940 i 1950, on jugà 601 partits (337 victòries, 120 empats, 144 derrotes), quart jugador de la història amb més partits per darrere de Ademir da Guia (901 partits), Emerson Leão (617 partits) i Dudu (609 partits).

## Referències

* ↑ Waldemar Fiume… o pai da bola a tardesdepacaembu.wordpress.com
* ↑ Há 55 anos, Pai da Bola deixava os campos e era imortalizado em busto a palmeiras.com.br
* ↑ UNZELTE, Celso Dario; VENDITTI, Mário Sérgio. Almanaque do Palmeiras. São Paulo: Ed. Abril, 2004, pàg. 540.
# The Bride Wore Red

The Bride Wore Red és una pel·lícula estatunidenca dirigida per Dorothy Arzner, estrenada el 1937.

## Argument

Al Casino de Trieste, el cínic comte Armalia li diu al seu amic Rudi Pai que l'única cosa que distingeix els aristòcrates de la gent comuna és la sort. Més tard, al cafè proper, va decidir provar la seva afirmació, oferint a Anni Pavlovich, una cantant de cabaret, diners i un guarda-roba sencer per passar dues setmanes en un hotel de luxe als Alps, fingint ser Anne Vivaldi, una amiga seva, filla d'un aristòcrata. A la localitat turística, Anni coneix Giulio, un empleat de correus que s'hi enamora. Cortejada també per Rudi que descuida la seva promesa Maddalena, Anni decideix prorrogar la seva estada a l'hotel. Maddalena fa investigacions per esbrinar que és aquesta noia. Atrapada entre els dos pretendents, Anni deixarà l'hotel, deixant tot el vestuari que li va donar Armalia, emportant-se només la roba que porta posada, per anar amb Julius.

## Producció

La pel·lícula es va rodar en els Alps austríacs i a Califòrnia, a Mammoth Lakes del 5 de juny al 10 d'agost de 1937.

## Distribució

La pel·lícula va ser distribuïda per la MGM i es va estrenar als cinemes el 8 d'octubre de 1937 als EUA.

## Repartiment

* Joan Crawford: Anni Pavlovitch
* Franchot Tone: Giulio
* Robert Young: Rudi Pal
* Billie Burke: Comtesse Di Meina
* Reginald Owen: Almirall Monti
* Lynne Carver: Maddalena Monti
* George Zucco: Comte Armalia
* Mary Philips: Maria
* Dickie Moore: Pietro
* Frank Puglia: Alberto
I, entre els actors que no surten als crèdits:
* Ann Rutherford: Una jove camperola

## Referències

* ↑ dades IMDB
# Giacomo Tebaldi

Giacomo Tebaldi (Roma, segle XV - Roma, 4 de setembre de 1466) fou un cardenal i arquebisbe catòlic italià.

## Biografia

Nascut en una família noble romana, de Marco i Ventura Tebaldi, va estudiar dret civil i va ser governador de Spoleto i més tard de Perusa. El seu germà Simone era el metge personal del Papa.
Nomenat bisbe de Montefeltro el 5 de juny de 1450, va ser ascendit a la seu metropolitana de Nàpols el 3 d'agost de 1458, però va dimitir el novembre següent.
El papa Calixt III el va nomenar cardenal al consistori del 17 de desembre de 1456, i va rebre el títol cardenalici de Sant'Anastasia el 24 de gener següent.
Escollit camarlenc del col·legi de cardenals per l'any 1458, participà en el conclave de 1458, que va triar el papa Pius II i en el conclave de 1464, que va triar el papa Pau II.
Va morir a Roma el 4 de setembre de 1466 i va ser enterrat a la basílica de Santa Maria sopra Minerva.

## Referències

* ↑ (francès) Eugene Rizo Rangabè, Livre d'or de la noblesse Ionienne, Volume II, Deuxieme partie L-Z Céphalonie, p. 576

## Bibliografia

* Lorenzo Cardella, Memorie storiche de' cardinali della Santa Romana Chiesa, Roma, 1793, vol. III, pp. 129-130..
* Eugene Rizo Rangabè, Livre d'or de la noblesse Ionienne, Volume II, Deuxieme partie L-Z Céphalonie, Maison d'Editions Eleftheroudakis
# COM LAG (2plus2isfive)

COM LAG (2plus2isfive) és el sisè EP de la banda anglesa Radiohead, publicat el 24 de març de 2004 al Japó i Austràlia. Es tracta d'una compilació de cares-B de senzills publicat per donar suport a l'àlbum Hail to the Thief, i també remescles realitzades per Cristian Vogel i Four Tet.

## Informació

El disc es va llançar inicialment al Japó i Austràlia, i un mes després al Canadà. A l'abril i maig de 2007, tres anys després, es va publicar també al Regne Unit i als Estats Units respectivament.
La portada és un dibuix dissenyat per l'artista Stanley Donwood. Hi ha la inscripció en japonès "はい、チーズ。" ("Hai, chiizu."), que en català es pot traduir com l'expressió "patata", que es diu a una persona perquè somrigui quan és fotografiada. En la contraportada hi ha la cita en anglès "I travelled all over the world. I stayed in the best hotels, visited the best beaches and I had access to beautiful women, champagne and caviar. No, I don't regret a minute of it." que prové de l'espia John Symonds, i que en català significa "He viatjat arreu del món. He estat en els millors hotels, he visitat les millors platges i he tingut accés a dones precioses, xampany i caviar. No, no me'n penedeixo ni un minut."

## Llista de cançons

Totes les cançons foren escrites i compostes per Radiohead.

## Referències

* ↑ «Radiohead post update on new album» (en anglès). muse.ie, 24-04-2007. Arxivat de l'original el 2007-11-20. [Consulta: 2 abril 2011].
* ↑ Chammas, Joe. «Radiohead Reissue 'Com Lag (2+2=5)' EP» (en anglès). soulshine.ca, 18-04-2007. Arxivat de l'original el 2012-07-23. [Consulta: 2 abril 2011].

## Enllaços externs

* COM LAG (2plus2isfive) a Discogs (anglès)
* COM LAG (2plus2isfive) a MusicBrainz (anglès)
# Scarlets

Scarlets, anteriorment Lanelli Scarletts és un equip professional de rugbi a 15 gal·lès, de la zona del sud-oest, que participa en la Magners League. El club disputa els seus partits a la ciutat de Lanelli, a l'estadi Park y Scarlets.

## Palmarès

* Magners League:
** Campió: 2004 (1)

## Jugadors emblemàtics

* Stephen Jones
* Matthew Rees
* Mark Jones

## Enllaços externs

* Lloc oficial (anglès)
# Petra tu Romiú

Petra tu Romiú (grec: Πέτρα του Ρωμιού, 'roca del romà'), també coneguda com a Roca d'Afrodita, és una roca situada al costat de la mar, a prop de Pafos, a l'illa de Xipre. Segons la llegenda, ací va nàixer Afrodita.

## Ubicació

La roca és a la costa, al llarg de la carretera principal de Pafos a Limassol, a uns quinze quilòmetres de Pafos.
Segons una llegenda, aquesta roca és el lloc de naixement de la dea Afrodita, potser per les aigües escumoses al voltant dels fragments de roca. És coneguda per això com la Roca d'Afrodita. Gea (la Mare Terra) va demanar als seus fills que la revenjassen d'Urà (el Cel) perquè no els deixava veure la llum, la qual cosa faria el més jove dels seus fills, Cronos, que tendeix una emboscada al seu pare i el mutila amb una dalla. Urà intenta escapar volant, però perd parts del seu cos i els testicles li cauen a la mar. Una versió local de la llegenda indica que la roca d'Afrodita correspon als testicles de Cronos. Apareix una bromera blanca de la qual s'eleva una donzella (Ἀφροδίτη, 'qui puja de l'escuma'). La xiqueta, anomenada Afrodita, entra a l'assemblea dels déus de Xipre. Existia un santuari d'Afrodita a l'antiga Pafos, Kouklia. El seu culte, després el reemplaçaren els romans pel de Venus.
Una altra llegenda vincula el nom Achni amb la platja a prop de la roca, i considera aquest indret on van desembarcar els aqueus en tornar de Troia.
El nom actual de Petra tou Romioú ('Roca del romà') uneix el lloc amb altres llegendes, les gestes de Basili, exposades en el poema èpic Digenes Akritas. Basili era mig romà (Romios) i mig àrab, d'ací el nom Digenes (dues sangs). Conta la llegenda que el cristià Basili llançà una enorme roca des de les muntanyes de Tróodos als invasors sarraïns. Una roca propera també es coneix com a Roca Sarraïna.

## El lloc en l'actualitat

La bellesa de la zona i la llegenda que fa nàixer Afrodita a la roca el converteixen en un lloc molt popular.
Es promet l'«eterna joventut» a qui es banye al voltant de la roca, però banyar-s'hi és perillós. No és permès pujar a la roca.

## Referències

* 1 2 3 Pierre Lepidi «Week-end à Chypre». Le Monde, juillet 2002.
* ↑ «The Theogony of Hesiod; translated by Hugh G. Evelyn-White» (en anglés). sacred-texts.com.
* ↑ Virginia A. Deligatos. The worldview of women in demotic historic, akritic and epic poetry of the late Byzantine Period (9th century to 1453) (en anglés). University of Johannesburg, 2008. Arxivat 2013-12-12 a Wayback Machine.
* ↑ «Paphos Aphrodite Rock» (en anglès). http://www.paphos26.com/. Paphos26, 2006. Arxivat de l'original el 6 juin 2013. [Consulta: 19 setembre 2013].
* ↑ «Petra tou romiou» (en anglés). http://www.thanasistavern.com/. Arxivat de l'original el 12 de desembre 2013. [Consulta: 19 setembre 2013].
* ↑ «Top 5 des bonnes raisons de visiter Chypre». Le Progrès (Lió), avril 2016.
# Jón Páll Sigmarsson

Jón Páll Sigmarsson (Hafnarfjörður, 28 d'abril de 1960 - Reykjavík, 16 de gener de 1993) va ser un fisiculturista, halterofilista, aixecador de pes bàsic i atleta de força (strongman) d'Islàndia.
Va ser el primer home que va vèncer quatre vegades la competició World's Strongest Man (1984, 1986, 1988 i 1990), quedant en segon lloc el 1983 i 1985, i en tercer en 1989. Es va fer conegut per la frase viking power, i encara amb diverses lesions serioses en el peu i braç va ser el primer a ser quatre vegades campió, té el rècord en l'aixecament terra amb una mà i va ser campió en aixecament bàsic i fisiculturisme.
Una famosa frase usada per ell era "no hi ha motiu per a viure si no puc fer aixecament terra". Va morir als 32 anys mentre executava aquest exercici, sent conscient dels seus problemes cardíacs, possiblement genètics, la seva aorta es va tallar al mitjà.

## Referències

* ↑ «The achivements of Jón Páll Sigmarsson». [Consulta: 9 setembre 2009].
* 1 2 «The viking». [Consulta: 9 setembre 2009].
* ↑ «Sigmarsson Jon Pall». [Consulta: 27 novembre 2010].
* ↑ «Powerlifting: European Championships: men: -125 kg». [Consulta: 27 novembre 2010].

## Enllaços externs

* Jón Páll Sigmarsson - Lloc web oficial
# Million Miles Away

«Million Miles Away» és el setzè senzill de la banda californiana The Offspring, i tercer de l'àlbum Conspiracy of One.
El tema principal de la cançó fa referència a la tendència que existeix en repetir el patró d'errors dels pares, i com no se n'apren d'ells per no tornar-los a cometre, provoca que la societat no evolucioni.
A causa de la modesta recepció que va tenir per part del públic, la cançó no està inclosa en cap de les compilacions importants de la banda, ni en el Greatest Hits ni en el Complete Music Video Collection, de fet és l'únic videoclip no inclòs en aquesta darrera compilació. Per contra, la cara-B «Sin City», versió de AC/DC, es va incloure en la compilació Happy Hour!, editada exclusivament pel Japó (2010).
Malgrat ser el tercer senzill de l'àlbum, la cançó és molt popular entre els seguidors de la banda considerant-la la millor de l'àlbum, probablement pel fet que els dos senzills anteriors són més mainstream mentre que aquesta cançó és més dura i té un so més propi de la banda. Rarament és interpretada en directe per la banda i segueix sent un dels seus senzills menys conegut.
La portada del senzill fou dissenyada per Alan Forbes.

## Enllaços externs

* Million Miles Away a Discogs (anglès)
# Pekela

Pekela (en groninguès, De Pekel) és un municipi de la província de Groningen, al nord dels Països Baixos. L'1 de gener del 2009 tenia 13.034 habitants repartits sobre una superfície de 50,20 km² (dels quals 1,11 km² corresponen a aigua).

## Centres de població

* Boven Pekela
* Nieuwe Pekela
* Oude Pekela

## Administració

El consistori actual, després de les eleccions municipals de 2007, és dirigit pel socialista Meindert Schollema. El consistori consta de 15 membres, compost per:
* Partit del Treball, (PvdA) 7 escons
* Partit Socialista, 3 escons
* Crida Demòcrata Cristiana, (CDA) 2 escons
* GroenLinks, 1 escons
* ChristenUnie, 1 escons
* Partit Popular per la Llibertat i la Democràcia, (VVD) 1 escó

## Enllaços externs

* www.pekela.nl
# The Breathtaking Blue

The Breathtaking Blue és un àlbum del grup alemany Alphaville aparegut el 1989. El vídeo d'aquest àlbum es va realitzar el 1990 i es deia Songlines. El compact disc d'aquest àlbum fou un dels primers a sortir amb el format CD+G d'una manera comercial. La durada total és de 42:59 min.
De l'àlbum van aparèixer aquests tres singles:
* "Romeos" (1989)
* "Summer Rain" (1989)
* "Mysteries of Love" (1990)

## Llista de temes

* "Summer Rain" – 4:10
* "Romeos" – 5:29
* "She Fades Away" – 4:57
* "The Mysteries of Love" – 4:55
* "Ariana" – 3:42
* "Heaven or Hell" – 3:27
* "For a Million" – 6:09
* "Middle of the Riddle" – 3:19
* "Patricia's Park" – 4:12
* "Anyway" – 2:48
# Turakhan Beg

Turakhan Beg (? - 1456) fou un general otomà, conqueridor i governador de Tessàlia. Era fill d'un famós general Pasha Yigit Bey, conegut pels serbis i italians com Pasaythus o Basaitus, conqueridor d'Uskub (Skopje) el 6 de gener de 1392 i de part de Bòsnia, que va governar la part sud de Sèrbia (1390-1413). Era a més germà d'Ishak Beg, el primer governador de Bòsnia.
Turakhan apareix esmentat per primer cop el maig de 1423, quan apareix com a comandant de la cavalleria turca al Peloponès, quan va penetrar a Morea vencent la dèbil resistència de les fortaleses imperials a l'istme i atacant Mistra, Leondari, Gardhiki, Dabia i altres; tot el Peloponès va quedar sotmès a l'Imperi Otomà. Un temps després va anar a la zona de la mar Negra i després a Albània; va tornar al Peloponès i des de Naupacte va prohibir l'ocupació de Patres pel dèspota Constantí. A finals de 1431 va destruir els murs de l'istme de Corint; a l'estiu del 1435 va assetjar Tebes que va ocupar. El 1443 va participar en la guerra contra Joan Hunyadi i els seus aliats valacs del sud de Sèrbia i fou considerat responsable de la derrota d'Izladi, sent empresonat a Berdewi Çardak, prop de Tokat.
No torna a aparèixer fins al 1453 quan era governador de Tessàlia a Làrissa i fou enviat amb els seus dos fills Ahmed i Omër al Peloponès, amb un exèrcit, on altra vegada va ocupar les fortaleses de l'istme i va entrar a Arcàdia assolant el territori i especialment el golf de Messènia; el seu fill Ahmed fou fet presoner pel dèspota Demetri d'Esparta (cunyat del dèspota de Mistra Mateu Cantacuzè o Mateu Azanes o Asen 1380-1383) entre Micenes i Corint al congost de Dervenaki, però el seu germà Omër el va alliberar l'any següent. El 1455 Turakhan i els seus fills eren a Adrianòpolis. Va morir ja vell el 1456.
El seu fill Omër va governar el Peloponès i l'altre fill Ahmed el va succeir en el govern de Tessàlia. Omër al Peloponès va conquerir Naupacte el 1463 i l'agost de 1467, després d'una derrota inicial, va derrotar els venecians. El 1477 Omër combatia als venecians al Isonzo i el 1488 contra els albanesos.
La família dels turakhanoğullari va residir a Tessàlia durant segles. Entre els membres de la família només cal esmentar a Faik Pasha, governador de Rumèlia, executat a Istanbul el 1643 (a causa dels abusos, quan tenia 70 anys).

## Nota

* ↑ Era fill de l'emperador Joan VI Cantacuzè i d'Irene Asenina, neta de Joan III Asen de Bulgària

## Bibliografia

* Histoire de l'Empire ottoman, depuis son origine jusqu'à nos jours, par J. von Hammer; traduit de l'allemand par J. J. Hellert, Volum 1 a 18